recursal/SuperWikiNEXT-32B huggingface dataset:
**ছুমাল আল কাহরামান** (আরবি: ثمل القهرمانة‎‎; মৃত্যু ৯২৯) খলিফা আল-মুকতাদিরের শাসনামলে ৯১৮ সালে নিযুক্ত ধর্মনিরপেক্ষ প্রশাসনিক আদালতের একজন মুসলিম মহিলা বিচারক ছিলেন। তিনি কাজী (ইসলামিক আইনে বিচারকারী বিচারক) ছিলেন না, কারণ তিনি কেবল ধর্মনিরপেক্ষ আইন নিয়ে কাজ করতেন। অভিযোগকারীরা আদালতে যে অভিযোগ করতো সেগুলো পুর্ণলিখনের দায়িত্বে তাকে রাখা হয়েছিল।

তার অবস্থান তার লিঙ্গ সাপেক্ষে অনন্য ছিল। তিনি অষ্টাদশ আব্বাসীয় খলিফা জাফর আল-মুকতাদির-বিল্লাহ এর মা উম্মে জাফর মুকতাদির কর্তৃক নিযুক্ত হন।

জীবনী
-----

ছুমাল মূলত খলিফা আল-মুকতাদিরের মা শাঘাবের সহকারী ছিলেন। শাঘাব যখন তার ছেলের সিংহাসনের উত্তরাধিকার নিশ্চিত করেন, তখন তিনি কার্যত ক্ষমতা দখল করেন এবং রাষ্ট্রীয় বিষয়াদি পরিচালনার জন্য একটি সমান্তরাল আমলাতান্ত্রিক ব্যবস্থা নিয়োগ করেন। শাঘাব বলেছিলেন যে উম্মাহর বিষয়গুলি, বিশেষ করে ন্যায়বিচার, দায়িত্বে থাকা একজন মহিলার মাধ্যমে আরও ভালভাবে পরিচালিত হয়েছিল: ৯১৮ সালে তিনি মাজালিনের (ধর্মনিরপেক্ষ প্রশাসনিক আদালত) দায়িত্বে ছুমালকে নিযুক্ত করেন, যিনি প্রকৃতপক্ষে বিচারমন্ত্রী বা বিচার বিভাগের প্রধান প্রশাসক, এবং কাজীদের তত্ত্বাবধায়ক। ইতিহাসবিদ তাবারির মতে, থুমাল তার অফিসে জনগণের মধ্যে জনপ্রিয়তা অর্জনের জন্য যথেষ্ট দায়িত্ব পালন করেছেন, বিশেষ করে নতুন সংস্কারের কারণে যা একজন বাদীর মামলা শুরু করার ব্যয় হ্রাস করে। তবে, আবু মুহাম্মদ আলী ইবনে আহমদ ইবনে সাইদ ইবনে হাযম-এর মতে তার নিয়োগকে মুসলিম ইতিহাসে বর্ণনা করা হয়েছে, "কেলেঙ্কারীর একটি উদাহরণ হিসাবে যা আজ পর্যন্ত দেখা যায়নি"।

বিচারক হিসাবে কাজ
-----------------

৩১৮ সালে, ছুমাল সমসাময়িক বিচারকের সমতুল্য পদে নিযুক্ত হন, এবং তিনি সেই অভিযোগগুলি দেখেন যেগুলো লোকেরা প্রতি শুক্রবার লিখতো। তিনি ওম্বুডসম্যান হাউসে বসতেন। বিচারক আব্বা আল-হাসান ইবনে আল-আশানি তাকে জনগণের কাছে পৌঁছাতে এবং তার পেশার সমস্যা কাটিয়ে উঠতে সহায়তা করেছিলেন।

মৃত্যু
------

ছুমাল কাহরামান ৯২৯ সালে মৃত্যুবরণ করেন।

আরও দেখুন
---------

* ইসলামে নারী
* কাজী

তথ্যসূত্র
---------

1. ↑  See Karen Bauer, 'Debates on Women's Status as Judges and Witnesses in Post-Formative Islamic Law,' Journal of the American Oriental Society, 130.1 (2010), 1-21.
2. 1 2  Mernissi, Fatima; Mary Jo Lakeland (2003). The forgotten queens of Islam. Oxford University Press. আইএসবিএন ৯৭৮-০-১৯-৫৭৯৮৬৮-৫.
3. ↑  تاريخ الإسلام الذهبي  » الطبقة الحادية والثلاثون  » سنة ستٍّ وثلاث مائة  »  ওয়েব্যাক মেশিনে আর্কাইভকৃত ২০১৬-০৩-০৫ তারিখে

* ইবনে কাসীর, *আল বিদায়া ওয়া আল-নিহায়াহ*
**রাম-দাও** বা **রাম দাও** হল ঐতিহ্যবাহী বলিদানকারী তরবারি যা হিন্দু ধর্মীয় রীতিতে পশু বলিদানে ব্যবহৃত হয়।  বড়, বাঁকা ব্লেডটি একক আঘাতে একটি কোরবানির পশুকে শিরশ্ছেদ করার জন্য নকশা করা হয়েছে।   রাম-দাও একটি গভীর ক্ষত করার জন্য দোলানো হয়, বাঁকা প্রান্তে অতিরিক্ত ওজন শিরশ্ছেদ করার উদ্দেশ্যে করা হয়। তলোয়ারগুলোকে প্রায়শই মূল্যবান পাথর ও ধাতু দিয়ে সাজানো হয়ে থাকে।

 দক্ষিণ\_কালী\_-\_উনিশ শতকের
রাম-দাওকে প্রায়ই হিন্দু ধর্মীয় চিত্রে চিত্রিত করা হয়। প্রায়শই হিন্দু দেবী দুর্গা এবং কালীর হাতে দেখা যায়। তরবারিটি ধর্মীয় চিত্র, চিহ্ন এবং গ্রন্থ অলঙ্কৃত করেছে। এই ধরনের আচারের তরবারিটি বিভিন্ন অঞ্চলের সংস্কৃতির দ্বারা ব্যাপকভাবে ব্যবহৃত হত: আসাম, বাংলা, পূর্ব ভারত, নেপাল এবং উত্তর ভারত। 

অনুরূপ শব্দযুক্ত নাম থাকা সত্ত্বেও, এই অস্ত্রটি চীনা ডাও এবং নাগা দাও তলোয়ার থেকে আলাদা যা ঐতিহ্যগতভাবে শ্লেষকারী অস্ত্র হিসাবে ব্যবহৃত হত।

তথ্যসূত্র
---------

1. ↑  Indian Museum, *Indian and Oriental Arms and Armor*, Publisher Courier Dover Publications, 2002, আইএসবিএন ৯৭৮-০-৪৮৬-৪২২২৯-৯
2. ↑  "Oriental-Arms: Large and Heavy Sacrificial Ram Dao Sword, Nepal"। *oriental-arms.com*। ৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৯ জুন ২০১৭।
3. ↑  "Sacrificial Sword (Ramdao)"। *The Metropolitan Museum of Art*। সংগ্রহের তারিখ ৯ জুন ২০১৭।
4. ↑  *www.metmuseum.org* । সংগ্রহের তারিখ ২০২০-০৩-২২।  `|শিরোনাম=` অনুপস্থিত বা খালি (সাহায্য)
**ডেলাওয়্যার রুট ১১ (ডিই ১১)** যুক্তরাষ্ট্রের ডেলাওয়্যারে অবস্থিত কেন্ট কাউন্টির একটি রাজ্য মহাসড়ক। রাস্তাটি ডিই ৩০০, কেন্টন থেকে শুরু, এখানেই উত্তরপূর্বাঞ্চলীয় টেম্পলভ্যালি অবস্থিত, ম্যারিল্যান্ড বর্ডারের পাশে। রাস্তাটি ৬.৯৫ মাইল দৈর্ঘ্য বিশিষ্ট, এর জন্য একে আর্থারসভ্যালি রোড বলা হয়। রাস্তাটি পশ্চিমের কেন্ট কাউন্টির মাঠ পেরিয়ে হার্থলি শহরের এসে ডিই ৪৪ এর সাথে মিলিত হয়। ১৯২০ সালে রাজ্য মহাসড়ক হিসেবে রাস্তাটি তৈরী করা হয় এবং ১৯৩৬ সালে রাস্তাটির নাম ডিই ১১ দেয়া হয়।

রাস্তার বিবরণ
-------------

ডিই ৩০০ তে অবস্থিত ডিই ১১ এর উত্তরপ্রান্ত বিন্দু।
ডেলাওয়্যার রুট ১১ এর শুরু হয় ম্যারিল্যান্ড বর্ডারের পার্শ্বের একটি রাস্তা থেকে। তারপর রাস্তাটি এমডি ৩০২ হিসেবে পম্চিমে চলতে থাকে। অন্যদিকে ডিই ১১, দুই-লেন বিশিষ্ট অবিভক্ত রাস্তাটি আর্থারসভ্যালি হয়ে বনজঙ্গল, বাড়িঘর, মাঠ পেরিয়ে উত্তর পশ্চিম বরাবর চলতে থাকে। তারপর রাস্তাটি হার্থলি শহরে প্রবেশ করে কিছু বাড়ি ঘর পেরিয়ে। শহরের কেন্দ্রে ডিই ৪৪ কে ছেদ করে হার্থলি শহরের ভেতর দিয়ে চলতে থাকে। রাস্তাটি পশ্চিমের কেন্ট কাউন্টির মাঠ পেরিয়ে হার্থলি শহরের এসে ডিই ৪৪ এর সাথে মিলিত হয়।

ডিই ১১ দিয়ে চলাচলকারী বাৎসরিক গাড়ীর সংখ্যা ২৪১৩ থেকে ১৪৪৩ এর মধ্যে ওঠানামা করে। তবে এই রাস্তাটি জাতীয় মহাসড়ক ব্যবস্থার অংশ নয়।

ইতিহাস
------

১৯২০ সাল পর্যন্ত রাস্তাটি ডিই ১১ একটি কাঁচা গ্রাম্য সড়ক হিসাবে ব্যবহৃত হতো। ১৯২৭ সাল নাগাদ রাস্তাটিকে হার্থলি এলাকার একটি পাঁকা সড়ক হিসেবে তৈরী করা হয়। ১৯৩১ সালে রাস্তাটি রাজ্য সড়ক হিসেবে নেয়া হয় এবং ১৯৩৬ সালে রাস্তাটির নাম ডিই ১১ দেয়া হয়। তারপর থেকে আজ অবধি রাস্তাটি অপরিবর্তিত অবস্থায় রয়েছে।

মূখ্য অংশবিশেষ
--------------

পুরো ডিই ১১ই কেন্ট কাউন্টিতে অবস্থিত।

| অবস্থান | মাইল | কি.মি. | গন্তব্য | টীকা |
| --- | --- | --- | --- | --- |
|  | ০০ | ০০ | এমডি ৩০২ | দক্ষিণ প্রান্ত |
| হার্থলি | ২.৫৮ | ৪.১৫ | ডিই ৪৪ |  |
|  | ৬.৯৫ | ১১.১৮ | ডিই ৩০০ | উত্তর প্রান্ত |

তথ্যসূত্র
---------

1. 1 2  Staff (২০১১)। "Traffic Count and Mileage Report: Interstate, Delaware, and US Routes" (PDF)। Delaware Department of Transportation। সংগ্রহের তারিখ মে ১৭, ২০১২। [*স্থায়ীভাবে অকার্যকর সংযোগ*]
2. 1 2  টেমপ্লেট:Delaware road map
3. ↑  গুগল (মার্চ ১৭, ২০১০)। "overview of Delaware Route 11" (মানচিত্র)। *গুগল ম্যাপস*। গুগল। সংগ্রহের তারিখ মার্চ ১৭, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  *National Highway System: Delaware* (PDF) (মানচিত্র)। Federal Highway Administration। ২০১০। সংগ্রহের তারিখ ফেব্রুয়ারি ১০, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  টেমপ্লেট:Delaware road map
6. ↑  টেমপ্লেট:Delaware road map
7. ↑  "Annual Report of the State Highway Department" (পিডিএফ) (1927 সংস্করণ)। Dover, Delaware: Delaware State Highway Department। ডিসেম্বর ৩১, ১৯২৭: 17। সেপ্টেম্বর ২৩, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ নভেম্বর ১৬, ২০১৪।
8. ↑  টেমপ্লেট:Delaware road map
9. ↑  টেমপ্লেট:Delaware road map

বহিঃসংযোগ
---------

**রুটের মানচিত্র**: 

|  |  |
| --- | --- |
|  | **KML ফাইল** (সম্পাদনা • সাহায্য) |

w:en:Template:Attached KML/Delaware Route 11KML is from Wikidata
* উইকিমিডিয়া কমন্সে ডেলাওয়্যার রুট ১১ সম্পর্কিত মিডিয়া দেখুন।
গুয়াদালিমার নদীর উপর প্রাচীন রোমান সেতু **পুয়েন্তে মোচো**
**পুয়েন্তে মোচো** বা **মোচো সেতু** (স্পেনীয় - Puente Mocho) হল দক্ষিণ স্পেনের আন্দালুসিয়া স্বায়ত্ত্বশাসিত অঞ্চলের অন্তর্গত খায়েন প্রদেশে গুয়াদালিমার নদীর উপর নির্মিত একটি প্রাচীন রোমান সেতু। *বেয়াস দে সেগুরা* পৌর অঞ্চল থেকে *চিক্লানা দে সেগুরা* পৌর অঞ্চলে যাওয়ার পথে এই প্রাচীন সেতুটি দেখতে পাওয়া যায়। ২০১১ সালে সেতুটি স্পেনের *সাংস্কৃতিক ঐতিহ্যের* (*Bien de Interés Cultural*) অন্তর্গত হিসেবে স্বীকৃতি লাভ করেছে।

বিবরণ
-----

পুয়েন্তো মোচো সেতুর একটি আর্চ
সেতুটি লম্বায় ১০০ মিটার ও তার প্রস্থ ৪.৫ মিটার। উনবিংশ শতাব্দীর বিখ্যাত স্পেনীয় পরিসংখ্যানবিদ পাসকুয়াল মাদোথ তাঁর *দিকথিওনারিও খেওগ্রাফিকো, এসতাদিস্তিকো ই ইস্তোরিকো দে এস্পানিয়া, ই সুস পোসেসিওনেস দে উলত্রামার* (*Diccionario geográfico, estadístico y histórico de España, y sus posesiones de Ultramar*, মাদ্রিদ, ১৮৪৫-৫০) গ্রন্থে এই সেতুর বিবরণ প্রসঙ্গে বলেছেন যে সেতুটি ২০০ পা লম্ব, ১৫ পা চওড়া ও তার উচ্চতা ৬০ হাত। এর খিলানগুলি মোট ছটি অর্ধবৃত্তাকার আর্চ তৈরি করেছে, যার উপর সেতুটি দাঁড়িয়ে আছে। এই আর্চ ও খিলানগুলি মূলত প্রস্তরনির্মিত আর তার বাইরের দিকের দেওয়াল চূনাপাথরের। খিলানের ভিতরের অংশটি মূলত চুন ও পাথর দিয়ে ভর্তি করা। অন্যদিকে আর্চগুলি বেশি শক্ত ও সহনশীল অ্যাসলার পাথরে তৈরি। আবার সেতুটির বাইরের দিকের দেওয়াল তুলনামূলকভাবে কম শক্তিশালী পাথরের টুকরো গেঁথে তৈরি করা হয়েছে। এই সেতুটি নির্মাণের ক্ষেত্রে অকুস্থলে নদীখাতে প্রাপ্ত বিভিন্ন প্রাকৃতিক বৈশিষ্ট্যকে যথেষ্ট দক্ষতা ও বুদ্ধিমত্তার সাথে ব্যবহার করা হয়েছে। যেমন - নদীখাতের মধ্যেই অবস্থিত পাথরের প্রাকৃতিক স্তূপের উপরই সেতুর একাধিক পিলারের ভিত স্থাপিত হয়েছে। অন্যদিকে এই পাথরের স্তূপ যেহেতু নদীর স্রোতকে অকুস্থলে একটি বড় ও একটি ছোট খাতে ভাগ করেছে, সেই অনুযায়ী সেতুটি নির্মিত হওয়ায় সেতুটিও কিছুটা অসম আকার ধারণ করেছে। ফলে দেখে মনে হয়, নদীখাতের মাঝামাঝি অবস্থিত পাথরের স্তূপের উপরে স্থাপিত খিলানের উপরে যেন দুটি পৃথক সেতুকে জোড়া লাগানো হয়েছে। শুধু তাই নয়, মাঝের এই অংশটির উচ্চতাও বাকি অংশের চেয়ে কিছু বেশি। অর্থাৎ, সাধারণভাবে একটি সেতুর উপরের অংশে সর্বত্র যেমন একটি রৈখিক উচ্চতা বজায় রাখা হয়, এক্ষেত্রে তা পরিলক্ষিত হয় না।

যোগাযোগ ব্যবস্থার ক্ষেত্রে গুরুত্ব
----------------------------------

এই সেতু তেমন কোনও খুব গুরুত্বপূর্ণ রাস্তার অঙ্গ হিসেবে নির্মিত হয়নি। *সিয়েরা দে সেগুরা* থেকে *কাম্পোরেদোন্দো* ও *কাম্পিও* হয়ে *কামিনো দে কার্তাখিনেনসে* নামক যে দ্বিতীয় শ্রেণির রাস্তাটি সানতিস্তেবান'এর কাছে মূল রাজপথে মিলিত হয়েছিল, এই সেতুটি ছিল সেই রাস্তারই অঙ্গ। রাস্তাটি দীর্ঘদিন ধরেই একটি ট্রেকিং রুট হিসেবে ব্যবহৃত হয়।

তথ্যসূত্র
---------

1. ↑  Puente Mocho Lista Verde. *2019 Lista Roja del Patrimonio*. সংগৃহীত ১৩ ডিসেম্বর, ২০১৯।
2. ↑  [Diccionario geográfico-estadístico-historico de España y sus posesiones de ultramar (1845-1850) - Madoz, Pascual, 1806-1870 ] (স্পেনীয় ভাষা) *Biblioteca Digital de Castilla y León*, সংগৃহীত ১৭ জানুয়ারি, ২০২০।
3. ↑  Almendral Lucas, José María (enero de 1984). *Revista de Obras Públicas* vol.131, nº 3.221, pp. 27-29, ed. «Puente Mocho sobre el Guadalimar en los términos municipales de Beas de Segura y Chiclana de Segura (Jaén)»

আরও দেখুন
---------

* পুয়েন্তে দে ভাদোইয়ানো

৩৮°১৬′৪৭.৬″ উত্তর ২°৫৭′৪৮.২″ পশ্চিম﻿ / ﻿৩৮.২৭৯৮৮৯° উত্তর ২.৯৬৩৩৮৯° পশ্চিম﻿ / 38.279889; -2.963389
২০১৬ সালে দিলির পুর গিরিনাথ মন্দির
**পুর গিরিনাথ** (সংস্কৃত:पुर गिरिनाथ) হল পূর্ব তিমুরের সবচেয়ে বৃহৎ বালিদ্বীপীয় হিন্দু মন্দির মন্দিরটি পূর্ব তিমরের দিলি জেলার সদর দিলি শহরে অবস্থিত। মন্দিরটি শহরাঞ্চল থেকে দূরবর্তী পাহাড়ি অঞ্চলে অবস্থিত,তবে গাড়িতে করে সেখানে পৌছানো সম্ভব।

ইতিহাস
------

তিমুরে ঐতিহ্যবাহী হিন্দু জনসংখ্যা রয়েছে। যখন পূর্ব তিমুর, ইন্দোনেশিয়ার অধীনস্থ ছিল,তখন ইন্দোনেশিয়ার বালি থেকে আসা হিন্দু অভিবাসীদের দ্বারা মন্দিরটি নির্মিত হয়েছিল। ১৯৮৭ সালের জুন মাসে ইন্দোনেশিয়ার প্রাদেশিক গভর্নর মারিয়ো ভিগাস কারাসকালাও মন্দিরটির নির্মাণ সম্পূর্ণ করেন। পূর্ব তিমুর ও ইন্দোনেশিয়া পৃথক হওয়ার পর, অধিকাংশ হিন্দুরা দেশটি ছেড়ে চলে যায়। ২০১৫ সালে, শুধুমাত্র ২৭২ জন ব্যক্তি নিজেদের হিন্দু বলে দাবি করেছিল। দীর্ঘদিনের অযত্নে,বর্তমানে মন্দিরটি সম্পূর্ণ ভগ্নপ্রাপ্ত।যদিও ইন্দোনেশিয়া সরকার ও পূর্ব তিমুর সরকারের কিছু বালিনিজ মানুষ মন্দিরটির পুনরুজ্জীবনে গুরত্বপূর্ণ ভূমিকা রাখছেন।

মন্দিরের চিত্র
--------------

### মন্দিরের কিছু দৃশ্য

* 
* 
* 
* 
* 


উইকিমিডিয়া কমন্সে **পুর গিরিনাথ মন্দির** সংক্রান্ত মিডিয়া রয়েছে।

আরো দেখুন
---------

* ইন্দোনেশিয়ায় হিন্দুধর্ম
* পূর্ব তিমুর
* হিন্দু মন্দিরের তালিকা
* হিন্দু মন্দির
* বালিদ্বীপীয় হিন্দুধর্ম

তথ্যসূত্র
---------

1. ↑  The Bali Times: *Pastika Thanks Gusmao over Dili Temple*, accessed on November 24, 2015.
2. 1 2 3  "Pura Girinatha, Satunya-Satunya Pura di Dili Timor Leste" [Girinatha Temple, The Only Temple in Dili East Timor] (Indonesian ভাষায়)। Beritabali.com। ১২ সেপ্টেম্বর ২০১৬। ২০ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Direcção Nacional de Estatística: *Results of the 2015 Census*  ওয়েব্যাক মেশিনে আর্কাইভকৃত ২৩ সেপ্টেম্বর ২০১৯ তারিখে, accessed on 23 November 2016.
4. ↑  Photo of commemorative plaque on Commons
**বুর্গো** হল একটি ইন্দোনেশিয়ান ভাঁজযুক্ত চালের প্যানকেক যা সুস্বাদু সাদা নারকেল দুধ দিয়ে প্রস্তুত এক বিশেষ স্যুপ বা ঝোলে নিমজ্জিত করে পরিবেশন করা হয়। এতে মাছের স্বাদ থাকে এবং এই খাবারের উপরে ভাজা শ্যালট (পেঁয়াজকলি) -এর কুচি ছিটিয়ে পরিবেশন করা হয়। পদটি ইন্দোনেশিয়ার দক্ষিণ সুমাত্রার রাজধানী পালেমবাং -এর একটি আঞ্চলিক বিশেষত্ব। পালেমবাং-এ *বুর্গো* হল একটি জনপ্রিয় পছন্দসই প্রাতঃরাশ। স্থানীয় খাবার লাকসোর সাথে বুর্গোর মিল আছে। লাকসো হল মোটা চালের নুডলস এবং এটি একটি হলুদ রঙের স্যুপে নিমজ্জিত করে পরিবেশন করা হয়।

উপাদান
------

 লাকসো নুডলস এবং ভাঁজ করা বুর্গো
বুর্গো প্রস্তুত করতে প্রথমে চালের আটা, সাগু বা ট্যাপিওকা জলের সাথে মিশিয়ে একটি ব্যাটার প্রস্তুত করতে হয়। এরপর চালের পাতলা প্যানকেক তৈরি করার জন্য ফ্রাইং প্যানে ব্যাটারের অল্প কিছু পরিমান নিয়ে গোল করে ছড়িয়ে দিতে হয় এবুং ভাজা করতে হয়। তারপরে ব্যাটারটি আঁচে সামান্য ভাজা হয়ে গোল রুটির আকার ধারন করলে সেগুলি উল্টে ভাঁজ করা হয়। চালের প্যানকেক তৈরির সাথে সাথে মাংসের টুকরো, মাছ ও নারকেলের দুধ দিয়ে একটি সাদা রঙের স্যুপ বা ঝোল তৈরি করা হয়। এই স্যুপে বিভিন্ন মাছ ব্যবহার করা যেতে পারে। সাধারণত *ইকান গাবুস* বা ( স্নেকহেড ) মাছ এতে বেশি ব্যবহার হয়। এর একটি সহজ রন্ধন প্রনালীতে এই মাছের পরিবর্তে গুঁড়ো শুকনো চিংড়ি ব্যবহার করতে পারে।

নারকেল দুধের স্যুপে রসুন, ধনে, গালাঙ্গল, লবণ এবং সালাম পাতা (ইন্দোনেশিয়ান তেজপাতা ) মেশানো হয়। পরিবেশন করার আগে গোল করে ভাঁজ করা চালের প্যানকেকটি কেটে তার উপর নারকেল দুধের স্যুপ ঢেলে দেওয়া হয় এবং খাস্তা ভাজা শ্যালট বা পিঁয়াজ এর উপরে ছিটিয়ে দেওয়া হয়। প্রায়শই যারা মসলা এবং তাজা টক স্বাদ পছন্দ করেন তাদের জন্য সাম্বল চিলি সস এবং লেবুর রস যোগ করা হয়।

তথ্যসূত্র
---------

1. ↑  "Cara Membuat Burgo dan Cara Membuat Celimpungan Khas Palembang, Cuma 30 Menit Langsung Siap Santap!"। *Sriwijaya Post* (ইন্দোনেশীয় ভাষায়)। ২০১৮-১১-২৩। সংগ্রহের তারিখ ২০১৮-১২-০৮।
2. ↑  Rahmawati, Andi Annisa Dwi। "Serba Ikan! Sarapan Laksan hingga Celimpungan yang Gurih di Palembang"। *detikfood* (ইন্দোনেশীয় ভাষায়)। সংগ্রহের তারিখ ২০১৮-১২-০৮।
3. ↑  "Resep BURGO PALEMBANG oleh Siswaty Elfin Bachtiar"। *Cookpad* (ইন্দোনেশীয় ভাষায়)। সংগ্রহের তারিখ ২০১৮-১২-০৮।
বুলগেরিয়া-সাইপ্রাস সম্পর্ক বলতে সাইপ্রাস এবং বুলগেরিয়ার মধ্যকার ঘনিষ্ঠ্য সম্পর্ককে নির্দেশ করা হয়। সাইপ্রাসের সাধীনতার সর্বোপ্রথম স্বীকৃতি দেওয়া দেশগুলোর মধ্যে বুলগেরিয়া ছিল একটি এবং ২০১০ সালে দেশ দুটি তাদের ২০ একে অপরের সাথে ৫০ বছরের কূটনৈতিক সম্পর্ক উদযাপন করে। বাণিজ্যিক এবং কূটনৈতিক বিষয়ের পাশাপাশি দেশ দুটির সম্পর্ক আন্তর্জাতিক পর্যায়েও অনেক উন্নত হয়েছে। সাইপ্রাসের রাজধানী, নিকোসিয়ায় বুলগেরিয়ার একটি দূতাবাস এবং লিমাসোল -এ একটি একজন রাষ্ট্রদূত আছেন। সাইপ্রাসের একটি দূতাবাস সফিয়ায় এবং তার একটি শাখা কার্যালয় বুর্গাসে অবস্থিত। উভয় দেশই ইউরোপীয় ইউনিয়ন এর সদস্য। বুলগেরিয়া ২০০৭ সাল এবং সাইপ্রাস ২০০৪ সাল থেকে থেকে ইউরোপীয় ইউনিয়ন এর সদস্য।

ইতিহাস
------

এই দুটি দেশের মধ্যে সম্পর্কের উৎপত্তি ২০০ বছর আগে, যখন অটোম্যান সাম্রাজ্যের বিরুদ্ধে বিদ্রোহ করায় বুলগেরিয়ার বিদ্রোহীদের নিকোসিয়ায় নিয়ে যাওয়া হয়। তারা বন্ধি থাকাকালীন স্থানীয়দের সাথে ভালো বন্ধুত্বের সম্পর্ক গড়ে তোলেন। এমনকি, এক বন্দি নিকোসিয়ায় জীবনের উপর একটি ডায়েরিও লিখেছিলেন।

শিক্ষা ক্ষেত্রে সম্পর্ক
-----------------------

গত পাঁচ দশকে বুলগেরিয়ার সরকারের প্রদত্ত বৃত্তি লাভ করে সর্বোচ্চ ৫,০০০ সাইপ্রট শিক্ষার্থী বুলগেরিয়া যায়। শ্রম মন্ত্রী, সোতিরুলা খারালামবুস এবং সরকারি মুখপাত্র, স্টেফানো স্টেফানু বুলগেরিয়ায় মৌখিকে স্নাতক করা একম শিক্ষার্থীদের মধ্যে অন্যতম। বর্তমানে প্রায় ৮০০ জন ‍সাইপ্রট শিক্ষার্থী বুলগেরিয়ায় আছে। সবচেয়ে উল্লেখযোগ্য, মুখপাত্র স্টেফানু সফিয়ায় সমাজ বিজ্ঞান এবং সামাজিক প্রশাসন একাডেমিতে অধ্যায়ন করেন (১৯৮৪-১৯৮৯) এবং সেখান থেকে রাষ্ট্রবিজ্ঞানে স্নাতক লাভ করেন। অধ্যায়নরত সময়ে তিনি শিক্ষার্থী আন্দোলনের সাথে জড়িত ছিলেন এবং বুলগেরিয়ায় সাইপ্রটদের শিক্ষার্থী সংঘের প্রধান হিসেবে দায়িত্ব পালন করেন।

বানিজ্যিক সম্পর্ক
-----------------

বুলগেরিয়ায় সাইপ্রাস হলো সবচেয়ে ক্ষমতাশালী বিনিযৈাগকারী। ২০১০ সালে বুলগেরিয়ায় সাইপ্রাইসের বিনোয়োগের পরিমাণ ১.৭ বিলিয়ন ইউরোতে পৌছায়। সাইপ্রাস বাণিজ্য এবং শিল্প কার্যালয়ের পৃষ্ঠপোষকতায় "সাইপ্রাস-বুলগেরিয়া বাণিজ্য সংঘ" নামক একটি সংঘ প্রতিষ্ঠা করা হয়। পরবর্তীতে, এটিকে "সংঘ" নামে অভিহিত করা হয়। সাইপ্রাস প্রতাতন্ত্র এবং বুলগেরিয়া প্রজাতন্ত্র এর মধ্যে বাণিজ্যিক এবং অর্থনৈতিক সম্পর্ক উন্নীত, অগ্রসর এবং উৎসাহিত করা এই সংঘের লক্ষ।

দুতাবাস
-------

বুলগেরিয়ার দুতাবাস সাইপ্রাসের নিকোসিয়ায় এবং সাইপ্রাসের দুতাবাস বুলগেরিয়ায় সোফিয়ায় অবস্থিত।

আরো দেখুন
---------

* বুলগেরিয়া
* সাইপ্রাস
* ইউরোপ

তথ্যসূত্র
---------

1. ↑  Evripidis, Stefanos (২১ ফেব্রুয়ারি ২০১০)। "Close ties with Bulgaria to be built on with joint ventures"। *Cyprus Mail*। Cyprus Mail। **3** (226)। ২৩ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০১০-০২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Bulgarian educational and cultural center in Cyprus"। এপ্রিল ২০১২। ১৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**রিমা আশাফ** (আরবি : ريما عساف; জন্ম: মার্চ ১০, ১৯৭০) একজন লেবাননের সাংবাদিক এবং অ্যাঙ্কর।

জীবনের প্রথমার্ধ
----------------

রীমা আসাফ হারডিনে জন্মগ্রহণ করেন উত্তর লেবানন এবং উত্থাপিত Chekka, উত্তর লেবানন। তার মা গৃহবধূ এবং তার বাবা, বর্তমানে মৃত, তিনি বাণিজ্যে কাজ করতেন। তার এক ভাই আন্টোইন এবং এক বোন রমজা রয়েছে।

আসফ চেকার সেন্ট ফ্যামিলি উচ্চ বিদ্যালয়ে পড়াশোনা করেছেন এবং ১৯৯৯ সালে লেবাননের বিশ্ববিদ্যালয় থেকে সাংবাদিকতায় ডিপ্লোমা নিয়ে স্নাতক হন। তিনি 1991 সালে রেডিও ফ্রি লেবাননের নিউজ অ্যাঙ্কর হিসাবে তার প্রথম প্রশিক্ষণ কাজ অবতরণ করেন।

ব্যক্তিগত জীবন
--------------

রিমা আসফ কার্ডিওলজিস্ট জর্জেস ট্যাননাসকে বিয়ে করেছেন। তাদের দুটি সন্তান রয়েছে একটি কন্যা, রোজা মারিয়া এবং এক ছেলে এলিয়া।

পেশা
----

রিমা আসফ তার বিশ্ববিদ্যালয়ের বছরগুলিতে আরএলএল- তে প্রশিক্ষণার্থী হিসাবে মিডিয়াতে কেরিয়ার শুরু করেছিলেন। তার স্নাতক শেষ হওয়ার পরে, রেডিও প্রশাসন তাকে বুলেটিন সম্পাদক হিসাবে চাকরি দেওয়ার সিদ্ধান্ত নিয়েছিল। 1994 সালে, রিমা দুই বছর সিভিএন টেলিভিশন স্টেশনে নিউজ অ্যাঙ্কার এবং বুলেটিন সম্পাদক হিসাবে কাজ করেছিলেন। পরে, তিনি কালাম এল নাসের প্রযোজনা দলে যোগ দিয়েছিলেন - এলবিসিতে প্রচারিত একটি সামাজিক রাজনৈতিক অনুষ্ঠান - এবং রাজনৈতিক ইভেন্টগুলি সম্পর্কে অনেক টকশোতে অংশ নিয়েছিলেন। রিমা এখনও অবধি, নিউজ কভারেজের অংশ হিসাবে আরবি বিশ্বের অনেক রাজনৈতিক ব্যক্তির সাথে সাক্ষাৎকার পরিচালনা করছে এলবিসি-র একটি নিউজ অ্যাঙ্কর।

পুরস্কার
--------

প্রশিক্ষণ অধিবেশনগুলিতে বিবিসি প্রশিক্ষণ দলের পক্ষ থেকে রিমা আসফ একটি বিশেষ প্রশংসা পেলেন, এতে এলবিসিসহ বিভিন্ন লেবাননের টেলিভিশন স্টেশন থেকে বহু নিউজ অ্যাঙ্কারকে অন্তর্ভুক্ত করা হয়েছিল।

তথ্যসূত্র
---------

1. ↑  "LBCI News"। ৩০ সেপ্টেম্বর ২০১১ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২০।
2. ↑
জানকী দেবী বাজাজ
**জানকী দেবী বাজাজ** (জানুয়ারী ১৮৯৩- ২১ মে ১৯৭৯) একজন ভারতীয় স্বাধীনতা কর্মী ছিলেন। তিনি ১৯৩২ সালে নাগরিক অবাধ্যতা আন্দোলনে অংশ নেওয়ার জন্য কারাবরণ করেছিলেন।

প্রথম জীবন এবং পেশা জীবন
------------------------

তিনি ১৮৯৩ সালের জানুয়ারীতে মধ্য প্রদেশের জওরাতে বৈষ্ণব মারোয়ারি পরিবারে জন্মগ্রহণ করেছিলেন। আট বছর বয়সে তার বিয়ে হয়। তিনি যে পরিবারে জন্মগ্রহণ করেন সেই পরিবারের ১২ বয়সী ছেলে জামনালাল বাজাজের সাথে সাজানো প্যান্ডেলে ভারতীয় রীতি মেনে বিয়ে দেওয়া হয়।  বিবাহটি তখন পুরোপুরি সুরেলা এবং প্রচলিত ছিল এবং জানকিদেবী এক সময় হয়ে উঠেন একনিষ্ঠ স্ত্রী এবং মা। তাদের বিয়ের সময় বাজাজ পরিবার ছিল খুব সাধারণ, মধ্যবিত্ত শ্রেণীর একজন। বছরের পর বছর চেষ্টা করে জামনালাল একটি বিশাল ব্যবসায়িক সাম্রাজ্য গড়ে তুলবেন এবং ভারতের অন্যতম প্রাচীন শিল্পপতি হয়ে উঠবেন।  এর চেয়েও লক্ষণীয় বিষয় ছিল ধন সম্পদের উদ্ভবের বিষয়ে জামনালালের প্রতিক্রিয়া। জামনালাল তাঁর সম্পদ বৃদ্ধি পাওয়ার সাথে সাথে আরো বিস্তীর্ণ হয়ে ওঠেন। বিলাসবহুলতার চেয়ে সাফল্যে তিনি আনন্দিত হন। এটি ভারতীয় সংস্কৃতিতে গভীরভাবে জড়িত একটি প্রবৃত্তি। এই স্ব-অস্বীকৃতি এবং সরলতা খুব কমই সম্ভব হত তবে জানকীদেবী আন্তরিকভাবে তাঁর স্বামীর প্রবৃত্তিগুলি ভারতীয় ঐতিহ্যের মধ্যে নিহিত এবং একইভাবে সরলতার আলিঙ্গন করেছিলেন। জামনালালের আচারের মহাত্মা গান্ধী এতটাই প্রভাবিত ও ভালো ধারণা পেয়েছিলেন যে তিনি বারবার ঘোষণা করেছিলেন যে "জনমালাল আমার পঞ্চম পুত্র।" গান্ধী প্রবর্তিত ন্যাসরক্ষার ধারণার অসামান্য নমুনা ছিলেন জামনালাল। 

জামনালাল স্বাধীনতা সংগ্রাম আন্দোলনে অংশ নিয়েছিলেন এবং জানকী দেবিও চর্খায় খাদি স্পিনিং হাতে নিয়েছিলেন। গৌসেবার পক্ষে এবং হরিজনদের জীবনযাত্রার উন্নতি ও ১৯২৮ সালে তাদের মন্দিরে প্রবেশের জন্য কাজ করেছিলেন। স্বাধীনতার পরে, তিনি ভোদন আন্দোলনে বিনোবা ভাভেয়ের সাথে কাজ করেছিলেন।  তিনি ১৯৪২ সাল থেকে বহু বছর ধরে অখিল ভারতীয়া গোসেভা সংঘের সভাপতির দায়িত্ব পালন করেছিলেন।  ১৯৫৬ সালে তাঁকে দ্বিতীয় সর্বোচ্চ বেসামরিক পুরস্কার পদ্ম বিভূষণ দেওয়া হয়েছিল।  তিনি ১৯৬৫ সালে *মেরি জীবন যাত্রা* শিরোনামে তাঁর আত্মজীবনী প্রকাশ করেছিলেন।

উত্তরাধিকার
-----------

তিনি ১৯৭৯ সালে মারা যান। তাঁর স্মরণে জনকী দেবী বাজাজ ইনস্টিটিউট অফ ম্যানেজমেন্ট স্টাডিজ, জানকী দেবী বাজাজ সরকারী পিজি গার্লস কলেজ কোটা এবং বাজাজ ইলেকট্রিক্যালস কর্তৃক প্রতিষ্ঠিত 'জানকিদেবী বাজাজ গ্রাম বিকাশ সংস্থা' সহ তাঁর স্মরণে অনেক শিক্ষাপ্রতিষ্ঠান এবং পুরস্কার প্রতিষ্ঠিত হয়েছে।  লেডিস উইং অব ইন্ডিয়ান মার্চেন্টস চেম্বার ১৯৯৯-৯৩ সালে পল্লী উদ্যোক্তাদের জন্য আইএমসি-লেডিজ উইং জাঙ্কিদেবী বাজাজ পুরস্কর প্রতিষ্ঠা করেছিল।

কাজ
---

* বাজাজ জানকী দেবী। *মেরি জীবন যাত্রা* (আমার জীবন যাত্রা)। নয়াদিল্লি: মার্টান্দ উপাধ্যায়, ১৯৬৫ (১৯৫৬)।

তথ্যসূত্র
---------

1. 1 2 3  "The Story of Jankidevi Bajaj, Who Gave up Gold, Silks & Purdah to Inspire Hundreds of Indian Women"। *The Better India* (ইংরেজি ভাষায়)। ২০১৬-০৯-০৩। সংগ্রহের তারিখ ২০১৮-০৪-২৬।
2. ↑  "In Bajaj family, business sense over-rules ties"। Financial Express। ৬ এপ্রিল ২০১২।
3. ↑  Bharti Thakur (২০০৬)। *Women in Gandhi's mass movements*। Deep and Deep Publications। পৃষ্ঠা 118। আইএসবিএন 8176298182।
4. ↑  "Padma Awards Directory (1954-2007)" (পিডিএফ)। Ministry of Home Affairs। ২০০৭-০৫-৩০। ১০ এপ্রিল ২০০৯ তারিখে মূল (PDF) থেকে আর্কাইভ করা।
5. ↑  "Jankidevi Bajaj Gram Vikas Sanstha"। Bajaj Electricals। ১৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২০।
**ডেলাওয়্যার রুট ৩০০ (ডিই ৩০০)** ডেলাওয়্যার কেন্ট কাউন্টির ১১.৮১ মাইল (১৯.০৪ কিমি) দীর্ঘ রাজ্য মহাসড়ক। রুটটি এভারেট্‌স কর্নারের কাছে ম্যারিল্যান্ড সীমান্ত থেকে ম্যারিল্যান্ড রুট ৩০০(এমডি ৩০০) পর্যন্ত চলে গেছে। এখান থেকে রাস্তাটি উত্তরপূর্বে সিমার্নার দিকে চলে গেছে, যেখানে এটি ইউএস রুট ১৩(ইউএস ১৩) ও ডিই ৬ এর সংযোগস্থলে মিলিত হয়েছে। এর মধ্যে পথে, ডিই ৩০০ কেন্টন এবং ক্লেটনের শহর ও গ্রামের মধ্যদিয়ে চলে যায়। রাস্তাটি এভারে্‌টস কর্নারে ডিই ৪৪, কেন্টনের দক্ষিণ-পশ্চিমে ডিই ১১, কেন্টনে ডিই ৪২, কেন্টন ও ক্লেটনের মাঝে ডিই ১৫ এবং সিমার্নায় ডিই ৬ কে ছেদ করে চলে গেছে। ১৯২০ থেকে ১৯৩০ সালের মধ্যে রাস্তাটি সর্বপ্রথম ম্যারিল্যান্ড সীমান্ত ও ক্লেটনের মাঝে রাজ্য মহাসড়ক হিসেবে তৈরি করা হয় এবং ১৯৩৬ সালে এর নাম রাখা হয় ডিই ৩০০। ১৯৫০ সালে রুটটি বর্ধিত করে বর্তমান রূপে নিয়ে আশা হয়।

রুট বর্ণনা
----------

DE 6/DE 300 eastbound approaching US 13 in Smyrna
ডিই ৩০০ শুরু হয়েছে ম্যারিল্যান্ড সীমান্তে, যেখানে এমডি ৩০০ নামে পশ্চিমে রাজ্যটির ভেতরে চলে গেছে। রাজ্য সীমানা থেকে রুটটি পূর্বে সাড্‌লার্সভিলে রোড নামে অবিভক্ত দুই লেনের রাস্তা হয়ে কৃষিজ এলাকা, বনজ এলাকা এবং কিছু বসতির মধ্যদিয়ে চলে গেছে। রাজ্য সীমানার কিছু পরেই রাস্তাটি এভারেট্‌স কর্নারে ডিই ৪৪ এর পশ্চিম প্রান্তে ছেদ করে। ডিই ১১ এর উত্তর প্রান্তে ছেদ করে ডিই ৩০০ পূর্ব-উত্তরপূর্ব দিকে চলে গেছে। কেন্টনে প্রবেশের পূর্বে একটি পরিত্যাক্ত রেললাইনকে ক্রস করে রুটটি উত্তরপূর্বে মোড় নিয়েছে। এই স্থানে রাস্তাটি প্রধান সড়কে রূপ নেয় এবং কিছু ঘরবসতি অতিক্রম করে শহরের মাঝে ডিই ৪২ এর সাথে ছেদ ঘটায়।

ইতিহাস
------

কেন্টনে ডিই ৪২, কেন্টন ও ক্লেটনের মাঝে ডিই ১৫ এবং সিমার্নায় ডিই ৬ কে ছেদ করে চলে গেছে। ১৯২০ থেকে ১৯৩০ সালের মধ্যে রাস্তাটি সর্বপ্রথম ম্যারিল্যান্ড সীমান্ত ও ক্লেটনের মাঝে রাজ্য মহাসড়ক হিসেবে তৈরি করা হয় এবং ১৯৩৬ সালে এর নাম রাখা হয় ডিই ৩০০। ১৯৫০ সালে রুটটি বর্ধিত করে বর্তমান রূপে নিয়ে আশা হয়।

প্রধান সংযোগসমূহ
----------------

আরও দেখুন
---------

তথ্যসূত্র
---------

1. ↑  Staff (২০১১)। "Traffic Count and Mileage Report: Interstate, Delaware, and US Routes" (PDF)। Delaware Department of Transportation। সংগ্রহের তারিখ মে ১৭, ২০১২। [*স্থায়ীভাবে অকার্যকর সংযোগ*]
2. ↑  টেমপ্লেট:Delaware road map
3. ↑

বহিঃসংযোগ
---------

চমে
দোয়েল কম্পিউটার লোগো
**দোয়েল ল্যাপটপ,** বাংলাদেশের প্রথম স্থানীয়ভাবে তৈরি ও অ্যাসেম্বলিংকৃত ল্যাপটপ বা নোটবুক। ল্যাপটপের নাম রাখা হয়েছে বাংলাদেশের জাতীয় পাখি দোয়েলকে অনুসরণ করে। তুলনামূলকভাবে অন্যান্য ল্যাপটপের চেয়ে কম দামের নেটবুক ধরনের এ ল্যাপটপ তৈরি করেছে বাংলাদেশ টেলিফোন শিল্প সংস্থা- টেশিস। শুরু থেকেই সস্তায় দোয়েল কম্পিউটার বাজারজাতকরণের ঘোষণায় তরুণ প্রজন্মসহ সকলের মাঝেই ব্যাপক সাড়া পড়েছে।

প্রকল্প ও কারিগরি সহায়তা
-------------------------

গাজীপুরে অবস্থিত বাংলাদেশ টেলিফোন শিল্প সংস্থার পরিচালনায় ল্যাপটপ প্রকল্প বাস্তবায়নে বাংলাদেশ প্রকৌশল বিশ্ববিদ্যালয় (বুয়েট)-এর পরামর্শ, মালয়েশিয়ার ‘থিম ফিল্ম ট্রান্সমিশন' (টিএফটি) প্রতিষ্ঠান এবং কয়েকজন বিদেশী বিশেষজ্ঞের সহযোগিতা নেয়া হয়। গত প্রায় আড়াই বছর ধরে এ প্রকল্পের কার্যক্রম পরিচালিত হয়ে আসছে৷ ১০ জুলাই, ২০১১ইং পরীক্ষামূলকভাবে দোয়েলের উৎপাদন প্রক্রিয়া শুরু হয়৷ ‘ডিজিটাল বাংলাদেশ'-এর লক্ষ্যমাত্রাকে সামনে রেখে ল্যাপটপ কম্পিউটার তৈরির জন্য প্রাথমিকভাবে ১৪৮ কোটি টাকার প্রকল্প হাতে নেয়া হয়।

পিছনের কথকতা
------------

‘দোয়েল' (কম্পিউটার)-এর আনুষ্ঠানিক উদ্বোধন সংক্রান্ত যাবতীয় সকল প্রক্রিয়া চূড়ান্ত হয়ে গেলেও 'অল্প কিছুদিনের মধ্যেই' ল্যাপটপ বিক্রয়ের ঘোষণা শোনা যাচ্ছিল দীর্ঘদিন ধরেই। ডাক ও টেলিযোগাযোগ মন্ত্রণালয়ের দায়িত্বে নিয়োজিত মন্ত্রী রাজীউদ্দিন আহমেদ রাজু প্রয়োজনীয় অনুমোদন ও অনুমতির জন্য আবেদন পাঠিয়েছিলেন প্রধানমন্ত্রী শেখ হাসিনা'র দপ্তরে৷ ল্যাপটপ কম্পিউটার তৈরীর পিছনে সবচেয়ে বেশি অবদান রয়েছে টুএম কর্পোরেশনের।

আরও দেখুন
---------

* দোয়েল পাখি
* দোয়েল চত্বর
* দোয়েল ল্যাপটপ প্লান্ট

তথ্যসূত্র
---------

1. ↑  Ethirajan, Anbarasan (১১ অক্টোবর ২০১১)। "Bangladesh unveils $130 'Doel' laptops"। *BBC News* (ইংরেজি ভাষায়)। সংগ্রহের তারিখ ২ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "ডানা মেললো দোয়েল, retrieved 18 October, 2011"। ১৪ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১১।
3. ↑  বাংলাদেশের তৈরি সর্ব প্রথম ল্যাপটপ ‘দোয়েল', retrieved October 18, 2011

বহিঃসংযোগ
---------

* টেলিফোন শিল্প সংস্থা
* দোয়েল ল্যাপটপ প্লান্ট
*একই নামের অন্যান্য ব্যক্তির জন্য দেখুন সুব্রত ব্যানার্জী (দ্ব্যর্থতা নিরসন)।*

**সুব্রত বন্দ্যোপাধ্যায়** (৩ মে ১৯৪৫ - ১৯ আগস্ট ২০১৬) ভারতের বিশিষ্ট আন্তর্জাতিক ক্রিকেট আম্পায়ার ছিলেন। ১৯৮৩ থেকে ১৯৯৮ সময়কালে তেরোটি একদিনের আন্তর্জাতিক পরিচালনা করেছেন ‘সুবু’ ডাকনামে পরিচিত **সুব্রত ব্যানার্জী**। পুরুষ ও মহিলাদের আন্তর্জাতিক খেলা পরিচালনার পাশাপাশি বয়সভিত্তিক প্রতিযোগিতাসহ মহিলাদের টেস্ট ক্রিকেটেও আম্পায়ারিত্ব করেছেন তিনি।

আম্পায়ার
---------

সুদীর্ঘ ১৫ বছর আন্তর্জাতিক ক্রিকেট অঙ্গনে সরব থেকেছেন। নভেম্বর, ১৯৮৩ সালে বরোদায় অনুষ্ঠিত ভারত বনাম ওয়েস্ট ইন্ডিজের মধ্যকার একদিনের আন্তর্জাতিকের মাধ্যমে ক্রিকেট খেলা পরিচালনায় অভিষেক ঘটে তার। মে, ১৯৯৮ সালে গোয়ালিয়রে স্বাগতিক ভারত ও কেনিয়ার মধ্যে সর্বশেষ ওডিআই পরিচালনা করেছেন।

এছাড়াও, ৬৪টি প্রথম-শ্রেণীর ক্রিকেটসহ ওডিআইয়ে টেলিভিশন আম্পায়ার এবং ২০০১ সালে মোহালিতে ভারত-ইংল্যান্ডের মধ্যকার টেস্ট খেলায় সংরক্ষিত আম্পায়ার ছিলেন তিনি। বিসিসিআইয়ের আম্পায়ার কোচের দায়িত্ব পালনের পাশাপাশি আম্পায়ার প্রশিক্ষকও ছিলেন তিনি।

সাবেক টেস্ট আম্পায়ার সুনীল বন্দ্যোপাধ্যায়ের সন্তান ছিলেন তিনি। ৭১ বছর বয়সে কলকাতায় দেহাবসান ঘটে তার।

তথ্যসূত্র
---------

1. ↑  "Subrata Banerjee"। *ESPN Cricinfo*। সংগ্রহের তারিখ ১৬ মে ২০১৪।
2. ↑  "Former international umpire Subrata Banerjee dies"। *ESPN Cricinfo*। সংগ্রহের তারিখ ১৯ আগস্ট ২০১৬।

আরও দেখুন
---------

* আম্পায়ার
* শ্রীনিবাসরাঘবন ভেঙ্কটরাঘবন
* একদিনের আন্তর্জাতিক ক্রিকেট আম্পায়ারদের তালিকা
**ট্র্যাশ ডাভ্‌স** বা **ট্র্যাশ পায়রা** (ইংরেজি: **Trash Doves**) হচ্ছে ফেসবুক মিম বা স্টিকার-এর একটি সিরিজ। ট্র‌্যাশ ডাভ্‌স সিরিজের স্টিকারে বেগুনি রঙের বড় চোখবিশিষ্ট কিছু কবুতরের চিত্র রয়েছে। এর মধ্যে অনবরত মাথা ঝাঁকাতে থাকা এনিমেটেড স্টিকারটি বেশি জনপ্রিয়। জানুয়ারি ২০১৬ তে ফেসবুকে এই মিম সিরিজটি আসার পরে ট্র‌্যাশ ডাভ্‌স স্টিকারগুলো বেশ জনপ্রিয় হতে থাকে। এটা সামজিক যোগাযোগ সমূহতে বিভিন্ন রকম কৌতুক হিসেবে পোষ্ট হতে শুরু করে।

উৎপত্তি
-------

ফ্লোরিডার শিল্পী এবং এডোবি ক্রিয়েটিভ বিশেষজ্ঞ সিড ওয়েলার এই স্টিকার সিরিজটি নির্মাণ করেন। অফিসিয়ালি ফেসবুকে এটি ৩১ জানুয়ারি ২০১৭ তারিখে প্রকাশ পায় যার মধ্যে কিছু স্থির চিত্র এবং মাথা ঝাঁকানো জনপ্রিয় কবুতরের অ্যানিমেশনটি উল্লেখযোগ্য।

ভাইরাল
------

সম্প্রতি ৭ ফেব্রুয়ারি ২০১৭ সালে আকষ্মিকভাবে স্টিকার গুলো থাইল্যান্ডে ছড়িয়ে যেতে থাকে। এটা মূলত ফেসবুকে একটি ভিডিও পোস্টের মাধ্যমে শুরু হয়েছিলো যা মাত্র ৫ দিনে ৩৭ লক্ষ বার দেখা হয়েছিলো। এখন এই মিমকে অফিসিয়ালি বিভিন্ন মিডিয়াতে স্প্যাম হিসেবে গণ্য করা হয় এবং অন্যান্য সামাজিক যোগাযোগ মাধ্যম যেমন ইউটিউব, রিডিট এবং টুইটারে এই ব্যাপারে প্রতিদিন প্রচুর পরিমানে নতুন ভিডিও যুক্ত হচ্ছে।

বহিঃসংযোগ
---------

* ট্র্যাশ ডাভ্‌স নির্মাতার অফিসিয়াল ওয়েবসাইট
* ফেসবুকে ট্র্যাশ ডাভ্‌স

তথ্যসূত্র
---------

1. ↑  Cresci, Elena (১৫ ফেব্রুয়ারি ২০১৭)। "Trash dove: how a purple bird took over Facebook" – The Guardian-এর মাধ্যমে।
2. ↑  "The alt-right is trying to co-opt that dumb purple bird on Facebook"। ১৫ ফেব্রুয়ারি ২০১৭।
3. ↑  "Facebook sticker "Trash Dove" floods comment conversations on social media"।
4. ↑  Nair, Nithya (১৪ ফেব্রুয়ারি ২০১৭)। "Trash Dove is internet's new obsession and it is spamming people all over on Facebook"।
5. ↑  "What does this purple bird mean?"। ১৪ ফেব্রুয়ারি ২০১৭ – www.bbc.com-এর মাধ্যমে।
6. ↑  "Headbanging 'Trash Dove' has exploded into a monster online"। ১৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৭।
**ঠাকুরগাঁও চিনি কল লিমিটেড** বাংলাদেশের ঠাকুরগাঁও জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।

অবস্থান
-------

বাংলাদেশের উত্তরাঞ্চলের রংপুর বিভাগের ঠাকুরগাঁও জেলার সদর উপজেলার প্রধান সড়কে এই শিল্প কমপ্লেক্সটি অবস্থিত।

ইতিহাস
------

১৯৫৬ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এটিতে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

অবকাঠামো
--------

এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।

উৎপাদন ক্ষমতা
-------------

প্রতিষ্ঠাকালীন সময় এই মিলের দৈনিক আখ মাড়াই করার ক্ষমতা ছিলো ১,০১৬ মেট্রিক টন ও বার্ষিক চিনি উৎপাদন ক্ষমতা ছিল ১০,১৬০ মেট্রিক টন; তবে পরবর্তীতে ১৯৬৬-৬৭ মৌসুম থেকে এর আখ মাড়াই ক্ষমতা বৃদ্ধি করে দৈনিক ১,৫২৪ মেট্রিক টন এবং বার্ষিক চিনি উৎপাদনের ক্ষমতা ১৫,২৪০ মেট্রিক টন করা হয়।

উৎপাদিত পণ্য
------------

* চিনি

এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

চিত্রশালা
---------

* ঠাকুরগাঁও চিনিকলের একটি অংশের দৃশ্যঠাকুরগাঁও চিনিকলের একটি অংশের দৃশ্য
* চিনিকলের বাহিরে স্তুপিকৃত আখের ছোবড়া (ব্যাগাস), এটি বয়লারের জ্বালানী হিসেবে ব্যবহৃত হয়চিনিকলের বাহিরে স্তুপিকৃত আখের ছোবড়া (ব্যাগাস), এটি বয়লারের জ্বালানী হিসেবে ব্যবহৃত হয়
* ঠাকুরগাঁও চিনিকলে ব্যবহৃত ইংল্যান্ডের ওলভারহ্যাম্পটনে তৈরী ওয়াটার টিউব বয়লারঠাকুরগাঁও চিনিকলে ব্যবহৃত ইংল্যান্ডের ওলভারহ্যাম্পটনে তৈরী ওয়াটার টিউব বয়লার

আরও দেখুন
---------

* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলগুলোর তালিকা

তথ্যসূত্র
---------

1. ↑  "অর্থসংকটে ঠাকুরগাঁও চিনিকল"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।
2. ↑  ঠাকুরগাঁও সদর উপজেলা তথ্য বাতায়ন।[*স্থায়ীভাবে অকার্যকর সংযোগ*]
3. 1 2  ঠাকুরগাঁও চিনিকল উৎপাদনে যাচ্ছে আজ।[*স্থায়ীভাবে অকার্যকর সংযোগ*]
4. 1 2  বাংলাদেশ চিনি ও খাদ্য শিল্প করপোরেশন-এর প্রদত্ত তথ্য।
5. ↑  বিএসএফআইসি-এর গঠন ইতিহাস।

বহি:সংযোগ
---------


উইকিমিডিয়া কমন্সে **ঠাকুরগাঁও চিনি কল লিমিটেড** সংক্রান্ত মিডিয়া রয়েছে।

* ঠাকুরগাঁও চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।
**ডা.সন্মথ দত্ত**(১৯০৬ - ১৯৮২) ছিলেন একজন বাঙালি কিংবদন্তি ফুটবলার, যিনি কলকাতার মোহনবাগান দলের সেন্টার হাফ ও পরবর্তীতে সেন্টার ব্যাকে খেলতেন। তিনি দলের ও দেশের হয়ে অধিনায়ক হিসাবে প্রতিনিধিত্ব করেছেন।

জন্ম ও প্রারম্ভিক জীবন
----------------------

সন্মথ দত্তের জন্ম এবং আদি নিবাস ছিল বৃটিশ ভারতের অধুনা  বাংলাদেশের রাজশাহীর কালনায়। বিদ্যালয়ের পাঠ কটকের রাভেনশ কলেজিয়েট স্কুলে। পরে চিকিৎসাশাস্ত্র নিয়ে পড়াশোনা করেন কলকাতার ক্যাম্পবেল মেডিক্যাল কলেজ ও পরে আর জি কর মেডিক্যাল কলেজ ও হাসপাতালে। ছাত্রাবস্থায় তার খেলাধূলায় বিশেষ আগ্রহ ছিল।

ক্রীড়া জীবন
------------

কলকাতায় ডাক্তারি পড়ার সময়ই তিনি মোহন বাগান ক্লাবে যুক্ত হয়ে যান। ১৯২৭ খ্রিস্টাব্দ হতে একটানা আট বৎসর মোহনবাগান ক্লাবের আর এক কিংবদন্তি ফুটবলার  গোষ্ঠ পালের সঙ্গে সমান দক্ষতা ও ক্রীড়া নৈপুণ্যে লেফ্ট ব্যাকে খেলেছেন। গোষ্ঠ পাল খেলতে রাইট ব্যাকে। তার অন্য সহযোগী ফুটবলার ছিলেন উমাপতি কুমার, করুণাশঙ্কর ভট্টাচার্য, বিমল মুখার্জি, সন্তু চৌধুরীরাও প্রমুখেরা। ১৯৩৫ খ্রিস্টাব্দে গোষ্ঠ পাল অবসর নিলে পরবর্তী পাঁচ বছর তিনি তার উত্তরসূরি হয়ে খেলেন। ১৯৩৪ খ্রিস্টাব্দে তিনি  নিখিল ভারত ফুটবল দলের অধিনায়ক হয়ে প্রথম বিদেশ সফরে যান দক্ষিণ আফ্রিকা । ১৯৩৬ খ্রিস্টাব্দে চিনের অলিম্পিক দল লি ওয়াই টাং ভারতে খেলতে আসলে তিনি আইএফএ দলের অধিনায়কত্ব করেন। ১৯৩১-৩৩ খ্রিস্টাব্দে তিনি মোহন বাগান ক্লাবের অধিনায়কও ছিলেন। ১৯৩৬ খ্রিস্টাব্দে তিনি অবসর নেন।

খেলা থেকে অবসরের পর তিনি ক্রীড়াপ্রশাসকের কাজে লিপ্ত হন। ১৯৪০ খ্রিস্টাব্দে তিনি ক্লাবের ফুটবল সম্পাদক, ১৯৫১-৫২ খ্রিস্টাব্দে ক্লাবের সহকারী সম্পাদক হয়েছিলেন। ১৯৬৭ ৬৮ খ্রিস্টাব্দে তিনি কলকাতা রেফারিজ অ্যাসোসিয়েশন সভাপতি হন।

পারিবারিক জীবন
--------------

ডা. সন্মথ দত্তের স্ত্রী সুধারানি দত্ত মহিলা ক্রীড়া প্রশাসনে যুক্ত ছিলেন এবং কংগ্রেস প্রার্থী হয়ে পশ্চিমবঙ্গ বিধানসভায় নির্বাচিত হয়েছিলেন তিন বার (১৯৫১,'৬২, '৬৭)। তাদের তিন কন্যা ( কৃষ্ণা বিশ্বাস, শিপ্রা ব্যানার্জি, শুক্লা বসু) ও এক পুত্র সুপ্রিয় দত্ত। দত্ত পরিবারের উদ্যোগে ২০০৬ খ্রিস্টাব্দের ২৯ জুলাই এক অনুষ্ঠানে  পশ্চিমবঙ্গের রাজ্যপাল গোপালকৃষ্ণ গান্ধী সন্মথ দত্তের ক্রীড়া নিয়ে আত্মজীবনী বাংলায় *সবুজে মেরুনে জীবনী* এবং ইংরাজীতে *লিভিং উইথ গ্রীন অ্যান্ড মেরুন* প্রকাশ করেন।

তথ্যসূত্র
---------

1. ↑   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৭৬৬, আইএসবিএন ৯৭৮-৮১-৭৯৫৫-১৩৫-৬
এইচ জি ওয়েলসের "সকল যুদ্ধের যবনিকাপাতে যুদ্ধ" (The war to end all wars) শিরোনামবিশিষ্ট পৃষ্ঠা
যুক্তরাষ্ট্রের রাষ্ট্রপতি উড্রো উইলসন; যার সাথে এই পদপুঞ্জ সম্পর্কিত
"**সকল যুদ্ধের যবনিকাপাতে যুদ্ধ**" (ইংরেজি: "**The war to end all wars**") হচ্ছে ১৯১৪ থেকে ১৯১৮ সাল অবধি স্থায়ী হওয়া প্রথম বিশ্বযুদ্ধের একটি পদবাচ্য; যার উৎপত্তির উদ্দেশ্য মৌলিক অর্থের সাথে সাদৃশ্যপূর্ণ হলেও প্রকৃতপক্ষে যুদ্ধের সমাপ্তি না ঘটায় বর্তমানে এটি ব্যাঙ্গাত্মক অর্থে ব্যবহৃত হয়।

উদ্ভব
-----

প্রথম বিশ্বযুদ্ধ শুরু হওয়ার সময়ে ১৯১৪ সালের আগষ্ট মাস জুড়ে ব্রিটিশ লেখক এবং সাংবাদিক এইচ জি ওয়েলস লণ্ডন পত্রিকায় একাধিক নিবন্ধ লিখেন যা পরবর্তীতে "দ্য ওয়ার দ্যাট উইল এন্ড ওয়্যার" নামে প্রকাশিত হয়। ওয়েলস এগিয়ে আসা যুদ্ধের জন্য কেন্দ্রীয় শক্তিকে দায়ী করে যুক্তি উপস্থাপন করে বলেন শুধুমাত্র জার্মান সেনাবাহিনীর পরাজয় ঘটলেই এই যুদ্ধের অবসান হবে প্রথম বিশ্বযুদ্ধের সময় এটা বহুল প্রচলিত প্রবাদে পরিণত হয়।

পরবর্তী বছরগুলোতে এই পদবাচ্য উড্রো উইলসনের সাথে ঘনিষ্ঠভাবে জুড়ে যায়ঃ যদিও তিনি এই পদবাচ্যকে একবার মাত্র ব্যবহার করেছিলেন।

তথ্যসূত্র
---------

1. ↑  The war to end all wars *BBC News* 10 November 1998
2. ↑  Safire, William (২০০৮)। *Safire's Political Dictionary*। Oxford University Press US। পৃষ্ঠা 792–3। আইএসবিএন 978-0-19-534334-2। সংগ্রহের তারিখ ২০১০-০৮-২৪।
3. ↑  Wagar, W. Warren (২০০৪)। *H.G. Wells: Traversing Time*। Wesleyan University Press। পৃষ্ঠা 147। আইএসবিএন 978-0-8195-6725-3। সংগ্রহের তারিখ ২০১০-০৮-২৪।
4. 1 2  Rempel, Richard A. সম্পাদক (২০০৩)। *The Collected Papers of Bertrand Russell*। Routledge। পৃষ্ঠা 10। আইএসবিএন 978-0-415-10463-0। সংগ্রহের তারিখ ২০১০-০৮-২৪।
5. ↑  Jamieson, Kathleen Hall (১৯৯০)। *Eloquence in an Electronic Age: The Transformation of Political Speechmaking*। Oxford University Press US। পৃষ্ঠা 99। আইএসবিএন 978-0-19-506317-2। সংগ্রহের তারিখ ২০১০-০৮-২৪।
**সঈদাপেট**, **সঈদাপেট্টাই** বা **সাইদাই**, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি আদিয়ার নদীর উত্তর প্রান্তে অবস্থিত৷ এর উত্তরদিকে রয়েছে মহাবিল্বম, উত্তর-পূর্ব দিকে রয়েছে সিআইটি নগর, পূর্ব দিকে রয়েছে নন্দনম, দক্ষিণ দিকে রয়েছে গিণ্ডি, উত্তর-পশ্চিম দিকে রয়েছে জাফরখানপেট এবং অশোকনগর৷ চেন্নাই শহরের মধ্যে মাদ্রাজ উচ্চ আদালত ব্যতীত অপর ন্যায়ালয়টি হলো সঈদাপেট আদালত৷ এটি সঈদাপেট বাস ডিপোর নিকট অবস্থিত৷ মাদ্রাজ শহরাাভিত্তিক জেলা গঠনের আগে সঈদাপেট ছিলো চিঙ্গলপৎ (বর্তমান নাম চেঙ্গলপট্টু) জেলার প্রশাসনিক সদর৷ এই লোকালয়ে রয়েছে চেন্নাই শহরতলি রেলওয়ের অন্তর্গত সঈদাপেট রেলওয়ে স্টেশন৷

ব্রিটিশ ইস্ট ইন্ডিয়া কোম্পানি সঈদাপেট দখল করলে তারা এটিকে তৎকালীন চিঙ্গলপৎ জেলার সদরে পরিণত করেন৷ পরে এই জেলাকে সঈদাপেট ও কাঞ্চীপুরম এই দুটি স্বাস্থ্য জেলায় ভাগ করা হয়৷ সঈদাপেটের ল্যান্ডমার্ক নির্মাণটি হলো পানাগল বিল্ডিং৷

জনতত্ত্ব
--------

ঐতিহাসিক জনসংখ্যা| বছর | জন. | ±% |
| --- | --- | --- |
| ১৮৮১ | ১০,২৯০ | —     |
| ১৮৯১ | ৫,৭০২ | −৪৪.৬% |
| ১৯০১  | ১৪,২৫৪ | +১৫০% |
| ১৯১১  | ১৫,৬৩৫ | +৯.৭% |
| ১৯২১ | ২৭,৪০৪ | +৭৫.৩% |
| ১৯৩১ | ৩৩,০৩৭ | +২০.৬% |
| ১৯৪১  | ৪১,৩৪৭ | +২৫.২% |
| উৎস: 
* ১৯০১-১৯৪১:
 |

ইতিহাস
------

১৯০৫ খ্রিস্টাব্দে সঈদাপেটের নিকট আদিয়ার নদীর ধোপাঘাট
মারাইমালাই আদিগল উড়ালপুর (পূর্ব নাম *মার্মালং ব্রিজ*) আদিয়ার নদীর উত্তর ও দক্ষিণের জনপদকে যুক্ত করেছে৷ ১৭২৬ খ্রিস্টাব্দে কোজা পেট্রাস উসকান এই উড়ালপুর নির্মাণ করান, ১৯৬০ এর দশকে এর পুনর্নবীকরণ ঘটে৷

সপ্তদশ শতাব্দী থেকে চিঙ্গলপতের জায়গীর সহ ব্রিটিশ ইস্ট ইন্ডিয়া কোম্পানি সঈদাপেটের ওপর আধিপত্য বিস্তার করতে সক্ষম হয়৷ ১৮৫৯ থেকে ১৯৪৭ অবধি এটি ছিলো ব্রিটিশ ভারতে চিঙ্গলপৎ জেলার সদর, পরে তা চেঙ্গলপট্টু শহরে স্থানান্তরিত করা হয়৷ ১৯৪৫-৪৬ এর সময়ে সঈদাপেটকে চেন্নাই শহরের অন্তর্ভুক্ত করে পৌর পরিষেবা প্রদান করার কাজ শুরু হয়৷ ১৯৯০ পর্যন্ত এখানকার বৃহত্তর তাঁতি সমাজ প্রদেশের বস্ত্রশিল্পে বড় অবদান রাখতেন৷

পরিবহন
------

আদিয়ার নদী পারাপারের জন্য তৈরি মারাইমালাই আদিগল উড়ালপুল
শ্রীকালহস্তীর জমিদার পানাগলের নামে তৈরি পানাগল বিল্ডিং এখানকার ল্যান্ডমার্ক
### রেলওয়ে স্টেশন

দক্ষিণ রেলের চেন্নাই শহরতলি রেলপথের সঈদাপেট স্টেশনটি গিণ্ডি ও মহাবিল্বম রেলস্টেশনের মধ্যবর্তী৷

### বাস পরিষেবা

আন্না সালাইয়ের ওপর সঈদাপেটে রয়েছে চেন্নাই এমটিসি-এর একটি বাস টার্মিনাস৷

### মেট্রো রেল

২০১৯ খ্রিস্টাব্দের পর্যায়ে সঈদাপেটে একটি মেট্রো স্টেশন নির্মিত হয়৷ এটি চেন্নাই মেট্রোর নীল লাইনের অন্তর্গত৷

উপাসনালয়
---------

* কারণীশ্বর মন্দির
* প্রসন্ন বেঙ্কটেশ পেরুমাল মন্দির
* সুব্রহ্মণ্যস্বামী মন্দির
* সৌন্দরেশ্ববর মন্দির
* দস্তগীর সাহেব জামা মসজিদ
* চিন্নামালাই গির্জা
* সিএসআই সেন্ট থমাস চার্চ

রাজনীতি
-------

সঈদাপেট বিধানসভা কেন্দ্রটি চেন্নাই দক্ষিণ লোকসভা কেন্দ্রের অন্তর্গত৷
করুণানিধি মুথুবেল এক কালে এই বিধানসভা কেন্দ্র থেকে জয়ী হয়েছিলেন৷

তথ্যসূত্র
---------

1. ↑  *Census of India, 1961*। Government of India। ১৯৬১।
2. ↑  *ইম্পেরিয়াল গেজেটিয়ার অব ইন্ডিয়া*. Vol. 10: Central Provinces to Coopta. New edition. Clarendon Press, Oxford 1908, p. 252–268
3. ↑
4. ↑  "Archived copy"। ২০১৩-০৩-২৭ তারিখে মূল থেকে আর্কাইভ করা। সংগ্রহের তারিখ ২০১২-১২-১৭।
5. ↑  "List of Parliamentary and Assembly Constituencies" (পিডিএফ)। *Tamil Nadu*। Election Commission of India। ২০০৬-০৫-০৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৮-১০-০৮।
**সংস্পর্শ-পরবর্তী প্রতিরোধমূলক চিকিৎসা** বলতে কোনও ক্ষতিকর পদার্থ বা রোগজীবাণুর সংস্পর্শে আসার পরে সেটি যেন দেহে কোনও ক্ষতি বা সংক্রমণের সৃষ্টি করতে না পারে, সে উদ্দেশ্যে প্রদত্ত এক ধরনের প্রতিরোধমূলক চিকিৎসাকে বোঝায়। একে ইংরেজি পরিভাষায় "পোস্ট-এক্সপোজার প্রোফাইল্যাক্সিস" (Post-exposure prophylaxis) বা "পোস্ট-এক্সপোজার প্রিভেনশন" (Post-exposure prevention) বলে।

এই চিকিৎসাটি মূলত এইচআইভি ভাইরাসের সংক্রমণের আলোচনায় বহুল ব্যবহৃত হয়। তবে জলাতংক, ধনুষ্টংকার, যকৃৎপ্রদাহ (হেপাটাইটিস), লাইম রোগ, ইত্যাদি মারাত্মক রোগের জন্যও এই চিকিৎসা প্রয়োগ করা হয়। যেমন এইচআইভি ভাইরাসের সংস্পর্শে আসার ৭২ ঘণ্টার মধ্যে এই চিকিৎসা প্রদান করলে ঐ ভাইরাস দ্বারা সংক্রমিত হবার ঝুঁকি ৮০% হ্রাস পায়, কিন্তু তিন দিন পরে শুরু করলে এর কোনও কার্যকারিতা থাকে না।

জলাতংক
------

কোনও সন্দেহপ্রবণ জলাতংকগ্রস্ত পশুর কামড় খাবার পরে মানবদেহে জলাতঙ্কের আবির্ভাব প্রতিরোধের জন্য প্রায়শই কার্যকরভাবে সংস্পর্শ-পরবর্তী প্রতিরোধমূলক চিকিৎসা প্রদান করা হয়। যেহেতু জলাতংক জীবাণুর শনাক্ত করার উপকরণ লভ্য নয়, তাই এই ঘাতক রোগটির জন্য সাথে সাথে প্রতিরোধমূলক চিকিৎসা প্রদান করতে হয়। এই চিকিৎসাতে ধারাবাহিকভাবে জলাতংক টিকা ও ইমিউনোগ্লোবুলিন (প্রতিরক্ষিকা বা অ্যান্টিবডি) সূচিপ্রয়োগ করা হয়। জলাতংক জীবাণুর সম্ভাব্য সংস্পর্শে আসা মানুষ ও পশু উভয়কেই জলাতংক টিকা দেয়া হয়।

আরও দেখুন
---------

* সংস্পর্শপূর্ব প্রতিরোধমূলক চিকিৎসা

তথ্যসূত্র
---------

1. ↑  "Rabies"। *www.who.int*। World Health Organization।
2. ↑  "Rabies: Guide for post-exposure prophylaxis"। World Health Organization। জুন ২৭, ২০০৪ তারিখে মূল থেকে আর্কাইভ করা। সংগ্রহের তারিখ ২০১৩-০৫-২৮।
3. ↑  Wiktor TJ, Macfarlan RI, Reagan KJ, Dietzschold B, Curtis PJ, Wunner WH, Kieny MP, Lathe R, Lecocq JP, Mackett M (১৯৮৪)। "Protection from rabies by a vaccinia virus recombinant containing the rabies virus glycoprotein gene"। *Proc. Natl. Acad. Sci. U.S.A.*। **81** (22): 7194–8। ডিওআই:10.1073/pnas.81.22.7194 অবাধে প্রবেশযোগ্য। পিএমআইডি 6095272। পিএমসি 392104 অবাধে প্রবেশযোগ্য। বিবকোড:1984PNAS...81.7194W।
**মুসলিম মডার্ন একাডেমি** হচ্ছে বাংলাদেশের ঢাকা জেলার ঢাকা সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৬৩ সালে।

ইতিহাস
------

১৯৫৮ সালে ফ্লাইট লেফটেন্যান্ট এ বি এম আবদুর রশিদ এবং অন্যান্যরা সম্মিলিতভাবে বাংলা ভাষার একটি বিদ্যালয় প্রতিষ্ঠার বিষয়ে সর্বসম্মত সিদ্ধান্ত গ্রহণ করেন। উল্লেখ্য, ঢাকা সেনানিবাসে অন্যান্য অনেক বিদ্যালয় থাকলেও সেখানে কেবল উর্দু এবং ইংরেজি ভাষায় শিক্ষাদান করা হত। ১৯৬২ সালে এ বি এম আবদুর রশিদ বিদ্যালয়ের জন্য জমি প্রদান করলে ১৯৬৩ সাল থেকেই বিদ্যালয়ের আনুষ্ঠানিক শিক্ষা কার্যক্রমের শুরু হয়। শুরুতে জুনিয়র স্কুল হিসেবে প্রতিষ্ঠিত হলেও ১৯৬৮ সালে বিদ্যালয়টি মাধ্যমিক বিদ্যালয়ে রূপ নেয়। ১৯৭৬ সালে ঢাকা ক্যান্টনমেন্ট বোর্ড প্রতিষ্ঠানটি অধিগ্রহণ করে।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ১ম থেকে ১০ম শ্রেণি পর্যন্ত দু'টি শিফটে (প্রভাতী এবং দিবা) শিক্ষাদান করা হয়। মোট ১৯৭২ জন শিক্ষার্থী এই প্রতিষ্ঠানে শিক্ষালাভ করছে।

ইউনিফর্ম
--------

* ছেলেদের সাদা শার্ট     , নেভি ব্লু প্যান্ট     , সাদা কেডস্      এবং কালো বেল্ট

* মেয়েদের নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্

শিক্ষা কার্যক্রম
----------------

বিদ্যালয়টিতে ছেলে এবং মেয়ে উভয়ের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ২৪৯ | ২৪২ | ৯৭.১৯ |
| ২০২০ | এসএসসি | ২১৭ | ২১৩ | ৯৮.৬১ |
| ২০২১ | এসএসসি | ২০৪ | ২০৪ | ১০০ |
|

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা, আন্তঃহাউজ ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* বিএনসিসি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* ঢাকা ক্যান্টনমেন্ট বোর্ড
* ঢাকা জেলা
* ঢাকা জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, মুসলিম মডার্ন একাডেমি"। *mmacademy.edu.bd*। সংগ্রহের তারিখ ২০২২-১০-১৮।
2. ↑  "শিক্ষার্থী, মুসলিম মডার্ন একাডেমি"। *mmacademy.edu.bd*। সংগ্রহের তারিখ ২০২২-১০-১৮।
3. ↑  "ফলাফল"। *banbeis.gov.bd*। সংগ্রহের তারিখ ২০২২-১০-১৮।
**কাসার** হল একটি দক্ষিণ এশীয় মুসলিম জাতি যাদের ঐতিহ্যগত পেশা হল কাপড় ধোয়া। তারা হিন্দু ধর্ম থেকে মুসলিম ধর্মান্তরিত বলে বিবেচিত হয়, যেখানে *ধোবি* জাত হল ধোপা।

তারা উত্তর ভারত, পূর্ব ভারত পাশাপাশি মধ্য পূর্ব ভারত ও পাকিস্তানে রয়েছে। সম্প্রদায়টি পাকিস্তানে **চরহোয়া** ও **গজার** এবং ভারতে **কাসার** নামেও পরিচিত। তারা একটি উপাধি হিসাবে **"হাওয়ারী"** ব্যবহার করে।

বর্তমান পরিস্থিতি
-----------------

কাসার জাত মুসলিম ধোবি নামে পরিচিত। ভারতে, তারা কাপড় ধোয়ার তাদের ঐতিহ্যবাহী পেশার উপর নির্ভর করে চলেছে। গোষ্ঠীর মধ্যে আরও উদ্যোগীরা ড্রাই ক্লিনিং ব্যবসা স্থাপন করেছে। বর্তমানে কাসার জাতি কাপড় ধোয়ার সাথে জড়িত নয়। তারা নিজেদের ব্যবসা শুরু করেছে। গ্রামাঞ্চলে অনেকেই ভাড়াটিয়া কৃষক। দিল্লি, গুজরাট, উত্তর প্রদেশ এবং বিহারে কেন্দ্রীভূত সহ উত্তর ভারত এবং দক্ষিণ ভারত জুড়ে সম্প্রদায়টি বিদ্যমান রয়েছে। এছাড়াও দক্ষিণ কর্ণাটক, মহারাষ্ট্র, অন্ধ্রপ্রদেশে তাদের খুঁজে পেয়েছে। যদিও তারা বহু-বর্ণ এবং বহু-ধর্মীয় গ্রামে বাস করে, তবে তারা শহর ও গ্রামে আলাদা বাসায় বাস করে।

একটি কাসার বসতি প্রায়ই ধোবিঘাট নামে পরিচিত। তাদের প্রতিটি বন্দোবস্তে একটি ঐতিহ্যবাহী বর্ণ পরিষদ রয়েছে, যা সম্প্রদায়ের মধ্যে বিবাদের সমাধান করে এবং লোপ, চুরি ও ব্যভিচারের মতো বিষয়গুলি নিয়ে সালিশি কাজ করে। অন্যান্য মুসলিম কারিগর জাতের মতো তারাও ১৯৮০ সাল থেকে **"অল ইন্ডিয়া জামিয়াতুল কাসার"** ও অন্যটি **"অল ইন্ডিয়া জামিয়াতুল হাওয়ারিন"** নামে একটি জাতিগত সংগঠন গড়ে তুলেছে, যা সম্প্রদায়ের জন্য একটি চাপসৃষ্টিকারী গোষ্ঠী হিসাবে কাজ করে। তারা মূলত সুন্নি মুসলিম এবং প্রচলিত ধারা মেনে চলে, যদিও হরিয়ানার একটি ক্ষুদ্র সংখ্যালঘু শিয়া। উত্তর ভারতে, কাসার সম্প্রদায় উর্দুভাষী, পাশাপাশি খারি বোলি ও আওয়াধির মতো বিভিন্ন স্থানীয় উপভাষায় কথা বলে।

তথ্যসূত্র
---------

1. ↑  People of India Uttar Pradesh Volume XLII Part Two edited by A Hasan & J C Das pages 1029 to 1032
মেঝে মোজাইক বা অন্য শৈল্পিক উপায়ে অলংকৃত হতে পারে।
**মেঝে** হলো একটি ঘর বা যানবাহনের পৃষ্ঠতল যার উপরে হাঁটা হয়। একটি মেঝে সাধারণ পাহাড়ী গুহা থেকে শুরু করে আধুনিক প্রযুক্তিতে তৈরি বহুস্তরপূর্ণ কোন পৃষ্ঠতলও হতে পারে। ব্যক্তি বা বস্তুর ওজন বহনে সক্ষম সাধারণ পাথর, কাঠ, বাঁশ, ধাতব পদার্থ বা অন্য যেকোনো ম্যাটেরিয়াল মেঝে তৈরিতে ব্যবহৃত হতে পারে।

বিশেষ মেঝের কাঠামো
------------------

যখন একটি ভাসমান মেঝের মত বিশেষ কাঠামো অন্য মেঝে উপর অধিশায়িত অবস্থায় থাকে তখন উভয়কেই উপ-মেঝে হিসাবে উল্লেখ করা যেতে পারে।

বিশেষ মেঝের কাঠামো বিভিন্ন উদ্দেশ্যে ব্যবহৃত হয়:

* অলিন্দ বা ব্যালকনি, দেয়াল থেকে বর্ধিত একটি প্ল্যাটফর্ম
* ভাসমান মেঝে, সাধারণত শব্দ দূষণ বা কম্পন হ্রাসের জন্য
* কাচ মেঝে, যেমন এলিভেটরের মধ্যে কাচের তলদেশ
* নাইটেংগেল মেঝে, কোনো অনধিকারপ্রবেশকারী পদচারনা এটি শব্দ করে সংকেত দেয়
* উত্থিত মেঝে, নিচ দিয়ে খুব সহজেই ইউটিলিটি সরঞ্জাম স্থাপন করা যায়
* সঁজাত মেঝে, ক্রীড়াবিদ এবং নৃত্য শিল্পীদের কর্মক্ষমতা ও নিরাপত্তা উন্নত করে

মেঝের আচ্ছাদন
-------------

একটি মেঝের ছবি
**মেঝের আচ্ছাদন** একটি সাধারণ পরিভাষা যা মেঝে কাঠামোর উপর প্রয়োগকৃত ফিনিস মেটেরিয়ালের একটি স্থায়ী আচ্ছাদনকে বোঝায় যা হাঁটাচলার জন্য একটা উপযুক্ত তল তৈরি করে। 

কার্পেট, গালিচা, পাটি মেঝের আচ্ছাদন হিসাবে ব্যবহার করা হয়। স্থিতিস্থাপক মেঝের জন্য লিনোলিয়াম অথবা ভিনাইল আচ্ছাদন সমাদৃত।

মেঝে নির্মাণের উপাদান হিসাবে কাঠ, লেমিনেটেড বোর্ড, সিরামিক টালি, মার্বেল পাথর এবং বিভিন্ন রাসায়নিক প্রলেপ ব্যবহৃত হয়।

মেঝে পরিষ্কার করণ
-----------------

মেঝে পরিষ্কার করণ সারা বিশ্বে অন্যতম প্রধান পেশা । পিছলে পড়ে প্রাপ্ত আঘাত প্রতিরোধ এবং ময়লা অপসারণের জন্য মেঝে পরিষ্কার করণ অপরিহার্য। মেঝে থেকে পৃষ্ঠ রক্ষা বা মণ্ডিত যাও চিকিৎসা করা হয়. মেঝে এক ধরনের পরিষ্কার সঠিক পদ্ধতি প্রায়ই অন্য ক্ষতি হতে পারে, এটি সঠিক চিকিৎসা ব্যবহার করতে গুরুত্বপূর্ণ তাই।

আরও দেখুন
---------

* স্থাপত্য
* জানালা
* দরজা

তথ্যসূত্র
---------

1. ↑  World Floor Covering Association